সাগর, নদী ও ছোটনদী

একজন লোক আরেকজনের সঙ্গে তর্ক করে বলল, সে প্রচুর পান করতে পারে।

সে বলল, “আমি পুরো সাগরটাই পান করে ফেলতে পারি।”

“কিছুতেই তুমি তা পার না।”

“নিশ্চয়ই পারি। এসো, বাজি ধরা যাক। এক হাজার রুবল বাজিতে আমি পুরো সাগর পান করতে পারি।”

পরদিন সকালে সবাই মিলে সেই লোকটির কাছে এসে হাজির।

“কী হে! যাও সমুদ্র পান কর অথবা এক হাজার রুবল দাও।”

সে বলল, “আমি বলেছিলাম সমুদ্র পান করব, কিন্তু নদীকেও পান করব এমন কথা তো আমি বলিনি। নদী ও ছোট নদীতে বাঁধ দাও, যাতে এর জল সমুদ্রে না পড়ে। তবেই আমি সমুদ্রকে পান করব।”